Publication: Magyar Közlöny
Issue: MK-1999-82 (Year: 1999, Number: 82)
Era: 1990-2004
Section: 
Paragraph Index: 343

(1) a) Ha a jogosult személyében változás történt, mindegyik Szerződő Fél elfogadja, hogy a változásnak a Hivatal által, annak védjegylajstromába történő bejegyzése iránti kérelmet értesítésbe foglalják, amelyet a jogosult vagy képviselője, vagy az a személy, aki a jogosultságot megszerezte (a továbbiakban: új jogosult) vagy annak képviselője ír alá, és amelyben megjelölik a vonatkozó lajstromozás lajstromszámát és a bejegyzendő változást. A kérelem benyújtására vonatkozó követelmények tekintetében egyetlen Szerződő Fél sem utasíthatja el a kérelmet, (i) ha a kérelmet papírhordozóra írva nyújtják be, amennyiben azt, a (2) bekezdés a) pontjának fenntartásával, a Végrehajtási Szabályzatban előírt űrlappal megegyező formában nyújtották be; (ii) ha a Szerződő Fél megengedi, hogy Hivatalához az értesítéseket telefaxon továbbítsák, és a kérelmet így továbbították, amennyiben az ilyen továbbításból származó papírmásolat, a (2) bekezdés a) pontjának fenntartásával, megegyezik az (i) alpontban említett kérelem űrlapjával.

Source: https://magyarkozlony.hu/hivatalos-lapok/e045ccac4793d0dff6af0a3ee061016faa050af5/dokumentumok/959ee26d4cdceef1248693e3ba581a07b54ec3ff/letoltes